**Θεματική Ενότητα: ΖΩ ΚΑΛΥΤΕΡΑ – ΕΥ ΖΗΝ (ΥΓΕΙΑ: ΔΙΑΤΡΟΦΗ)**

* Συζητώντας το πρωί στην παρεούλα, μιλάμε για το πρωινό που έφαγε ο καθένας πριν έρθει στο σχολείο. Περιμένοντας ότι τα περισσότερα παιδιά πίνουν γάλα, αρχίζει μια μεγάλη συζήτηση γύρω από αυτό και τα οφέλη του.
* Στη συνέχεια παρατηρούμε ανθρώπους με σώματα γερά και υγιή, αλλά και άρρωστους και αδύναμους, ακτινογραφίες με σπασμένα οστά. Καλούνται τα παιδιά να σκεφτούν γιατί να είναι έτσι, τι τους λείπει από τη διατροφή τους. Ποια τροφή κάνει γερά τα οστά μας;
* Ζωγραφίζουν ατομικά σε Φύλλο Εργασίας ¨Τι μπορούν να κάνουν παιδάκια με γερό σώμα και τι κάνουν τα παιδάκια που δεν τρώνε σωστά¨.
* Στην παρεούλα η νηπιαγωγός φέρνει το πρωί ένα κουτί με τη φωτογραφία από γνωστό κουτί γάλακτος. Αφού ζητάμε διάφορες γνώμες για το τι να περιέχει, ανοίγουμε και βρίσκουμε ένα παζλ – ΑΓΕΛΑΔΑ. Προσπαθούν όλα τα παιδιά να το φτιάξουν κι έτσι εμφανίζεται και η λέξη ΓΑΛΑ.
* Μαθαίνουμε το τραγουδάκι ¨Η καλή μας αγελάδα¨
* Συζητάμε στην ολομέλεια και ανακαλύπτουμε ότι το γάλα προέρχεται από την αγελάδα αλλά και από άλλα 2 ζώα, την κατσίκα και το πρόβατο.
* Παίζουμε παιχνίδι με κάρτες σειροθέσης ¨Από την αγελάδα…στο ποτήρι μας. Στη συνέχεια, σε Φύλλο Εργασίας κολλάνε τις εικόνες στη σωστή σειρά.
* Μέσα από τα Video <https://youtu.be/t6YupvQZPAQ>

<https://youtu.be/rbWTsAOP6Tg>

μαθαίνουμε περισσότερες πληροφορίες για τα συγκεκριμένα ζώα, όπως Τι τρώνε, από τι κινδυνεύουν, πώς γίνεται το άρμεγμα τώρα και πώς παλιά;

* Η νηπιαγωγός έχει φροντίσει να κρυφτεί πίσω από το κουκλοθέατρο και καλημερίζει τα παιδιά ξαφνικά με μια φιγούρα – ΓΑΛΑ. Συνεχίζει το κουκλοθέατρο, παρουσιάζοντας τους φίλους του: ΓΙΑΟΥΡΤΙ, ΤΥΡΙ, ΒΟΥΤΥΡΟ, ΚΡΕΜΑ ΓΑΛΑΚΤΟΣ. Συνομιλεί με τα παιδιά, αντλώντας πληροφορίες για το πώς φτιάχνονται, ποια τους αρέσουν, αν γνωρίζουν άλλα (σοκολάτα, παγωτό, ρυζόγαλο).
* Παίζουμε το παιχνίδι με τις κάρτες: ¨Πού κρύβεται ο Γαλατούλης;¨: Στην μοκέτα αφήνουμε διάφορα προϊόντα και καλούμε τα παιδιά να τα αναγνωρίσουν.  Πίσω από ποια προϊόντα κρύβεται ο πονηρούλης Γαλατούλης; Τα παιδιά ψάχνουν να τον βρουν. Όταν τον βρουν τους κερνάει μια…….γαλατολιχουδιά!
* Ο Γαλατούλης όμως επειδή είναι παιχνιδιάρης ήθελε να μας μάθει και πως γράφονται τα  προϊόντα – παράγωγά του. Και έπαιξε μαζί μας ένα παιχνίδι : **¨Βρες τα άτακτα μέλη της ομάδας¨.** Έτσι δημιουργούμε ομαδικά μια αφίσα με το Γάλα και τα προϊόντα του.
* Επισκεπτόμαστε μια οργανωμένη κτηνοτροφική μονάδα της περιοχής και παρατηρούμε τα ζώα και την ενασχόληση του ανθρώπου με αυτά ώστε να τα φροντίσει και να πάρει τα προϊόντα τους.
* Συζητάμε στην ολομέλεια για όλα όσα είδαμε
* Τα παιδιά ζωγραφίζουν σε Φύλλο Εργασίας τις εντυπώσεις τους από την επίσκεψη.
* Επισκεπτόμαστε ένα τυροκομείο για να μας δείξουν πώς φτιάχνεται το τυρί και άλλα προϊόντα από το Γάλα.
* Επιστρέφοντας στο σχολείο, κάνουμε αναπαράσταση των εργασιών που είδαμε στο Τυροκομείο, με το σώμα μας.
* Προσκαλούμε μια γιατρίνα και μαμά ενός νηπίου για να μας μιλήσει για τη σημασία του γάλακτος στη διατροφή μας.
* Προσκαλούμε τη γιαγιά ενός νηπίου στο σχολείο μας για να μας μαγειρέψει μια… γαλακτολιχουδιά!
* Κρατάμε σημειώσεις και μαθαίνουμε τη συνταγή
* Ζητάμε από τη γιαγιά να μας διηγηθεί μια ιστορία σχετική με το γάλα και τα παλαιότερα χρόνια.
* Τρώμε και διασκεδάζουμε μαζί με την προσκεκλημένη μας, γιορτάζοντας το τέλος του προγράμματος!